Worcester F 80 Distinctiones

142 Misericordia Dei erga nos

Misericordia Dei erga nos apparet in tribus: ingratuite vocacionis instancia, inductiue expectacionis tollerancia, inbenigne suscepcionis clemencia. De primo, Matt. 9[:13]: *Misericordiam volo, et non sacrificium*. Igitur, secundum Gregorium, Erubescamus misericordiam, si nolumus eius formidare justiciam. Quia tanto ampliori improbitate contempnitur, quanto contemptus vocare non dedignatur.

¶ De secundo, Tre. 3[:22]: *Misericordiæ Domini*, multe quoniam *non sumus consumpti*. Homo peccans a Deo iniuriatur creatori quod statim dignus foret totali consumpcione.

/fol. 263va/

Sed si Deus statim peccatorem puniret, postea cui parceret non haberet. Igitur fratres exemplo Christi supportemus alienos defectus verba et facta non statim prorumpendo in iram summendo vindictam.

¶ De tercio, exemplum in filio prodigo, Luc. 15[:20]: *Pater* videns *misericordia motus* ruit *super collum ejus*. Ecce hic quod pater propter culpe feditatem non dimittit reuertentis societatem. Immo, in signum perfecte reconsiliacionis iubet dari annulum, id est, consideracionem beneuolencie, calciamenta in pedibus, id est, gratiam in affectibus, vestiri stolam primam, id est, restitui innocentiam. Vnde notabile est hoc valde quod iste reuertens videtur penituisse quadam coacta necessitate et tamen eius penitencia acceptata propter hoc dicit Augustinus et Bernardus quod quecumque necessitas peccatorem ad penitenciam cogit, nec peccati quantitas, nec vite enormitas, neque fortune extremitas excludit a venia si perfecta fuerit voluntatis terminacio. Ideo dicit Apostolus, ad Eph. 4[:32]: *Estote invicem, misericordes*, condonantes *invicem sicut,* etc. Item, Bernardus, facilius est mirare stellas celi, pisces maris, folia nemorum quam Dei misericordiam, quia secundum Psal. [144:9]: *Miserationes ejus super omnia opera*. Ipse nempe qualescumque peccatores dummodo contritos ad veniam recipit. Et illud Bernardus, O bone Jesu non horruisti, confitentem latronem [Luc. 23:43], non lacrimantem peccatricem [Luc. 7:44], non orantem Chananeam [Matt. 15:22], non deprehensam adulterium [Joan. 8:3], non negantem Petrum [Matt. 26:75], non persequentem Paulum [Act. 9:7], quomodo ergo de tua misericordia desperarem. Sed hec misericordia duos comites malos insidiatores quia ex vna parte habet eximina presumpcionis, fiduciam peccandi, ex alia desperacionem parte de venia. Contra primum istorun, Ysai. 36[:5]: *Super* quid *habes fiduciam, quia recessisti a me.* Et Prou. 10[:28]: *Spes impiorum peribit*.

¶ Item nota quod tota discucio iudicialis in fine erit fere de non exhibita misericordia, sicut patet de dapnato. Opera misericordie sunt ista: visito, poto,[[1]](#footnote-1) cibo, redimo, tego, colligo, condo.[[2]](#footnote-2)

1. poto ] Lambeth, F 128 *corr.* peto F 80. [↑](#footnote-ref-1)
2. condo ] F 128 *add.*: De elemosina ad pauperes vide plus supra, c. [122] Elemosina, et infra c. [278] Paupertas. [↑](#footnote-ref-2)